REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj:

7. septembar 2021. godine

B e o g r a d

Na osnovu člana 84. Poslovnika Narodne skupštine, Odbor za ustavna pitanja i zakonodavstvo, na sednici održanoj 7. septembra 2021. godine, doneo je sledeću

O D L U K U

o organizovanju Osmog javnog slušanja

 1. Organizuje se Osmo javno slušanje Odbora za ustavna pitanja i zakonodavstvo na temu „Promene Ustava Republike Srbije u oblasti pravosuđa“.

 2. Osmo Javno slušanje će se održati **u** **ponedeljak, 13. septembra 2021. godine** **u Nišu, u Velikoj sali Skupštine Grada, Nikole Pašića 24, sa početkom u 11,00 časova**.

 3. Na Osmo javno slušanje biće pozvani, u skladu sa članom 84. stav 5. Poslovnika Narodne skupštine, članovi Odbora, narodni poslanici i druga lica čije je prisustvo od značaja za temu javnog slušanja.

 4. Na Osmo javno slušanje biće pozvani i:

 - predsednik Vlade Ana Brnabić;

 - ministar pravde Maja Popović;

 - prof. dr Vladan Petrov, sudija Ustavnog suda Republike Srbije i član Venecijanske komisije za Srbiju;

 - Dragana Sotirovski, gradonačelnik Grada Niša;

 - Boban Džunić, predsednik Skupštine Grada Niša;

 - predsednik i sudije Apelacionog suda u Nišu;

 - Apelacioni javni tužilac i zamenici Apelacionog javnog tužioca u Nišu;

 - predstavnici Odeljenja Upravnog suda u Nišu;

 - predstavnici Odeljenja Prekršajnog Apelacionog suda u Nišu;

 - predstavnici Odeljenja Privrednog apelacionog suda u Nišu;

 - prof. dr Goran Obradović, dekan Pravnog fakulteta u Nišu;

 - Gordan Pantić, predsednik Advokatske komore Niš;

 - Nenad Vujić, direktor Pravosudne akademije;

 - i drugi zainteresovani za učešće.

 PREDSEDNIK

 Jelena Žarić Kovačević